6. melléklet
A Gazdálkodás- és Regionális Tudományok Doktori Iskola által finanszírozásra kerülő konferenciarészvétel elfogadásának folyamata

A Gazdálkodás- és Regionális Tudományok Doktori Iskola (a továbbiakban: GRDI) a konferenciarészvételek GRDI költségvetéséből történő finanszírozására az alábbi eljárásrendet alakítja ki.
A GRDI bevétele terhére ösztöndíjas, aktív jogviszonnyal rendelkező hallgatói számára elsősorban olyan nemzetközi konferenciánkon való részvételt finanszíroz, amely során a hallgató szorosan a disszertációja témájához kapcsolódó kutatást mutat be.
A GRDI csak a doktori iskola doktoranduszának konferenciarészvételét finanszírozza, a társ-szerzők részvétele nem kerül finanszírozásra. Egy konferencia részvételhez kapcsolódóan maximum egy doktorandusz költségei finanszírozhatók.
A konferenciával kapcsolatban felmerült egyéb költségek legfeljebb az éves keret maximális mértékig elszámolhatók. 
A konferencia részvétel finanszírozási eljárásnak menete a következő:
· a doktorandusz megküldi a kiválasztott, és előzetesen ellenőrzött (predátor konfererencián való részvételt nem áll módjában támogatni) konferenciára vonatkozó információkat (név, időpont, helyszín, szervező, besorolás, a konferencia elérhetősége, absztrakt megjelentetés formája, részletes költségbecslés), és a témavezetője írásbeli támogatását a GRDI vezetőjének jóváhagyásra. A GRDI vezetőjének írásos jóváhagyása nélkül a konferenciarészvétel nem finanszírozható;
· A hallgató megküldi a befogadott absztraktról szóló igazolást a DP titkára számára. Részvétel kizárólag előadással vagy poszter bemutatásával lehetséges. 
· a doktorandusz elküldi a részvételről kiállított számlát a GRDI illetékes ügyintézőjének. A dokumentumok feltöltésre kerülnek az e-BIA rendszerbe, részvételi díj kifizetésre kerül.
· A részvétel igazolására a hallgató a konferencián köteles legalább egy fényképet készíteni a konferencia hivatalos helyszínén (személyesen vagy online képernyő fotóval), amelyet hazaérkezését követően megküld a DP titkárának. 



